ይህ አስተያየት ቸኮለ ካልተባለ በቀር የወ/ሮዋ ንግግር በእጅጉ ገርሞኛል፤ መግረም ብቻ ሳይሆን ሥጋት ውስጥ ከቶኛል፡፡ ምርጫ ቦርድንም ሆነ ሌሎች ተቋማትን ነፃ÷ገለልተኛና ተአማኒ ለማድረግ የታሰበው ከመዋቅራዊ ለውጥ ውጭ ነው እንዴ? እንደሚታወቀው ወይዘሮዋ የወያኔ ተሿሚ ናቸው፡፡ ከወያኔ ተሞክሮ እንደምንረዳው በአምባሳደርነትም ሆነ በመንግሥት የአስተዳደር መ/ቤቶች ተሿሚ የሚሆነው እርሱ በፈጠረው ‹ግንባር› ወይም ‹አጋር› ባላቸው የ‹ፖለቲካ ድርጅቶች› ውስጥ አባል የሆነ ግለሰብ በመሆኑ ወይዘሮዋ ከዚህ ነፃ እንዳልሆኑ እገምታለሁ፡፡ የ‹ምርጫ ቦርድ› ኃላፊ ሆነው ከመሰየማቸው በፊት የማዕከላዊ ስታቲስቲክስ ኤጀንሲ ዋና ዲሬክተር ነበሩ፡፡ የግለሰቧን አቋም ለጊዜው ወደ ጎን አድርገን በመርህ ደረጃ ስንነጋገር፤
